કેન્દ્ર અને રાજ્ય સરકાર દ્વારા જારી વિવિધ નોટિફિકેશન્સમાં આધારને વિદ્યાર્થીઓ દ્વારા આપવામાં આવતી પરીક્ષા, સ્કોલર‌િશપ, અંતિમ સંસ્કાર, એચઆઈવી દર્દીઓના ઈલાજને આધાર સાથે ફરજિયાત લિંક કરવા જેવી વિવિધ યોજનાઓની જાહેરાત સામે વચગાળાની રાહત માગતી કેટલીય અરજીઓ પર સુપ્રીમ કોર્ટે આજે સુનાવણી હાથ ધરી હતી. આ દરમિયાન સુપ્રીમ કોર્ટે સામાન્ય માનવીને મોટી રાહત આપતાં આધારને લિંક કરવાની ડેડલાઈન ૩૧ માર્ચ, ૨૦૧૮ સુધી લંબાવી દીધી છે.